EkBass/fiwiki-20250220-pages-articles huggingface dataset:
Anne ja Jacques

”Anne ja Jacques” on Juice Leskisen säveltämä ja sanoittama kappale, joka ilmestyi singlenä lokakuussa 1977. Single on ilmestynyt Leskisen uran taitekohdassa, sillä sen B-puolena olevan ”Pedron” soittaa jo uusi yhtye Juice Leskinen Slam. ”Anne ja Jacques”, joka on äänitetty aikaisemmin, on sen sijaan erikseen kootun studioyhteen soittama. Kappaleen esittävät Juice Leskinen (laulu), Freeman (taustalaulu), Esa Kotilainen (urut ja piano), Antero Jakoila (akustinen kitara ja sähkökitara), Pekka Pohjola (basso) ja Ronnie Österberg (rummut). Kappale nousi Suomen virallisen singlelistan sijalle 16. ”Anne ja Jacques” kertoo Anne Pohtamon ja Jacques de la Fontainen suhteesta, joka oli tuohon aikaan paljon esillä iltapäivälehdissä. Leskinen pyrki kappaleella Syksyn sävel -kilpailuun mutta ei päässyt finaaliin. Tämä ”irvailusingle” nousi kuitenkin suosituksi, ja se julkaistiin pian uudestaan Leskisen kokoelmalevyllä Tähän saakka. Kappaleen kertosäe kuuluu: Anne ja Jacques, Anne ja Jacques / lehdessä pussas, siinä luki smack / Anne ja Jacques, Anne ja Jacques / Jacques oli niin kuin Donald Duck. == Lähteet == Luokka:Juice Leskisen kappaleet Luokka:Vuoden 1977 kappaleet
Fabrice Lhenry

Fabrice Lhenry (s. 29. kesäkuuta 1972 Lyon, Ranska) on ranskalainen jääkiekkoilija, pelipaikaltaan maalivahti. Lhenry oli Ranskan ykkösmaalivahti jääkiekon MM-kilpailuissa 2010 ja kakkosvahti jääkiekon MM-kilpailuissa 2011. Silloin ykkösenä toimi Cristobal Huet. Lhenryn seurajoukkue on Dragons de Rouen. Luokka:Ranskalaiset jääkiekkoilijat Luokka:Vuonna 1972 syntyneet Luokka:Elävät henkilöt Luokka:Ranskalaiset jääkiekkomaalivahdit
Kinnarps

Kinnarps on Euroopan suurin toimistokalusteiden ja julkisten tilojen sisustusratkaisujen kokonaistoimittaja.FEMB Yhtiö myy tuotteitaan 40 maassa ja sillä on n. 200 myyntinäyttelyä. Kinnarpsilla on kaiken kaikkiaan kuusi tuotantolaitosta Ruotsissa. Tuotantoa ja kokoonpanoa suoritetaan tuotantolaitoksissa seuraavilla paikkakunnilla: Kinnarp, Jönköping, Skillingaryd, Vinslöv ja Tranås (2 kpl). Suurin näistä on Kinnarpin tehdas. Konsernilla on noin 1900 työntekijää. Konsernin johto ja konsernitoiminnot ovat sijoittuneet Ruotsin Kinnarpiin. Kinnarps-konsernin tuotemerkkejä ovat Kinnarps, Drabert, Martin Stoll, Materia, Skandiform ja NC Nordic Care. Konsernin liikevaihto oli tilikaudella 2019/2020 noin 347 miljoonaa euroa.About Kinnarps-osio Kinnarps-konsernin kotisivuilla ==Kinnarps Suomessa== Kinnarps Oy on vuonna 1990 perustettu suomalainen perheyritys, joka myy ja markkinoi toimisto- ja julkitilojen sisustusratkaisuja ja -palveluita Suomessa. Yhtiön myyntinäyttelyt sijaitsevat Helsingissä, Turussa ja Tampereella. Myyntiverkostoon kuuluu lisäksi joukko valtuutettuja jälleenmyyjiä. Suomessa tuotevalikoima muodostuu pääosin Kinnarps-konserniin kuuluvien yritysten kalusteista, jotka ovat saaneet useita arvostettuja design-palkintoja, kuten Red Dot Award. Laajasta mallistosta löytyy ratkaisut toimistoihin, oppimisympäristöihin ja hoivakohteisiin. Yritys tarjoaa myös laajan palvelukokonaisuuden työympäristön muutokseen. Kinnarps Oy:n sisustustalo ja pääkonttori sijaitsevat Helsingissä, ja yrityksellä on logistiikkakeskus Keravalla.https://www.kinnarps.fi/Tietoa- Kinnarpsista/kinnarps-oy/ http://www.kinnarps.com/fi/fi/Where-to-find- us/Kinnarps-Oy/ ==Lähteet== *Kinnarps Oy:n kotisivut *Kinnarps-konsernin kansainväliset kotisivut ===Viitteet=== ==Aiheesta muualla== *Yrityksen suomenkieliset kotisivut *Projektiuutiset 5/2009 Kinnarps Oy:n toimitalo *Prointerior 4/2009 Kehätien kalustettu kolmio *Kauppalehti https://www.kauppalehti.fi/kumppanisisallot/kinnarps/ *https://www.rakennusfakta.fi/14/company/21/21/66/company_14.html Luokka:Huonekalukaupat Luokka:Huonekaluvalmistajat Luokka:Ruotsalaiset teollisuusyritykset Luokka:Sisustusalan tuotemerkit Luokka:Falköpingin kunta
Manel Filali

Manel Filali (, oik. Nour el-Houda Filali, s. 11. joulukuuta 1981 Hussein Dey, Algeria) on algerialainen pop-laulaja ja saksalaisen popduon Milk & Honey -yhtyeen jäsen. ==Ura== Filali työskenteli vuonna 2005 apulaisohjaajana Hollywoodissa, kunnes muutti Saksaan, jossa hän tapasi musiikin tuottajan Uwe Fahrenkrog-Petersenin. Tuottajan avulla Filali perusti yhdessä Anne Rossin kanssa vuonna 2006 yhtyeen Milk & Honey. ==Yksityiselämä== Filali syntyi viisilapsiseen perheeseen Algerin lähiössä Hussein Deyssa. Hänen isänsä Namane Filali työskenteli Algerian hallitukselle. Manel Filali opiskeli lakia kotimaassaan ja myöhemmin elokuvan ohjausta Espanjassa. Ennen Saksassa aloitettua musiikkiuraansa hän työskenteli Yhdysvaltoissa, Hollywoodissa elokuvien parissa apulaisohjaajana. Filali on naimisissa jalkapalloilija Karim Matmourin kanssa.هكذا اختار نجم الخضر شريكة حياته بألمانيا Echorouk Online 11.5.2010 Viitattu 22.8.2010 ==Lähteet== ==Aiheesta muualla== * Virallinen sivusto Luokka:Algerialaiset laulajat Luokka:Vuonna 1981 syntyneet Luokka:Elävät henkilöt
Encyclopedia Americana

thumb|right|Encyclopedia Americana Göttingenin valtion- ja yliopistonkirjastossa Encyclopedia Americana on yksi laajimmista englanninkielisistä tietosanakirjoista. Sarjaa julkaisee Scholastic. Encyclopedia Americana sisältää yli 45 000 artikkelia, joista useimmat ovat yli 500 sanan mittaisia ja useat huomattavasti pidempiä (Yhdysvaltoja käsittelevä artikkeli on yli 300 000 sanaa pitkä). Tietosanakirjan vahvimpina osa-alueina on perinteisesti pidetty Yhdysvaltain ja Kanadan maantiedettä ja historiaa. Tietosanakirjan tekemiseen on osallistunut yli 6 500 henkilöä ja se sisältää yli 9 000 bibliografiaa, 150 000 ristiviittausta, yli 1 000 taulukkoa, 1 200 karttaa ja lähes 4 500 kuvaa. Tietosanakirja oli pitkään saatavilla 30-osaisena painoksena, mutta nykyään sitä markkinoidaan sähköisenä tietosanakirjana. Maaliskuussa 2008, Scholastic kertoi, että painetun tietosanakirjan myynti on edelleen hyvä ja että yritys oli päättänyt jatkaa painetun version julkaisemista. Vuonna 2007 tietosanakirjasta ei poikkeuksellisesti julkaistu uutta laitosta. Yleensä Encyclopedia Americanasta on julkaistu vuosittain päivitetty laitos. Encyclopedia Americanan sähköinen versio julkaistiin ensimmäisen kerran vuonna 1997. Sekä sähköinen että painettu versio on suunnattu lukioikäisille ja julkisten kirjastojen käyttäjille. Ensimmäisen kerran Encyclopedia Americana julkaistiin vuosina 1829–1833 ja se koostui 13 osasta. Vuonna 1846 tietosanakirjaan liitettiin 14. osa. Vuonna 1849 John Sutter tarkisti tietosanakirjan avulla tekemänsä kultalöydön aitouden. Tästä syntyi myöhemmin Kalifornian kultaryntäys. 1902 julkaistiin uusi laitos, joka koostui 16 osasta. Tietosanakirjan toimittamista valvoi Scientific American. Lehden päätoimittaja Frederic Converse Beach toimi myös tietosanakirjan päätoimittajana. Yhteistyö Scientific Americanin kanssa päättyi vuonna 1911. Vuosina 1918–1920 julkaistiin George Edwin Rinesin johdolla huomattavasti laajennettu laitos, joka koostui 30 osasta. Grolier osti tietosanakirjan vuonna 1945. Vuoteen 1950 mennessä tietosanakirjan, ja Grolierin muiden julkaisujen myynti oli niin suurta, että yritys pystyi ostamaan Manhattanilla, Lexington Avenuella sijainneen suuren rakennuksen. Tuohon aikaan tietosanakirjaa myytiin pääasiassa postimyynnin ja ovelta- ovelle-myynnin avulla. 1970-luvulla telemarkkinointi lisäsi myyntiä. Vuonna 1988 ranskalainen mediayhtiö Hachette osti Grolierin. Hachette vuorostaan sulautui Lagardère Groupiin ja Grolier siirsi toimitilansa Danburyyn, Connecticutiin. Tietosanakirjasta julkaistiin CD-ROM-versio vuonna 1995 ja verkkoversio vuonna 1997. Vuonna 2000 Grolier päätyi Scholasticin omistukseen. == Aiheesta muualla == * Encyclopaedia Americana 1851 wiki Luokka:Yhdysvaltalaiset tietosanakirjat
Itulimaska

Itulimaska (Lemna turionifera) on veden pinnalla kelluva, pieni kasvi. Laji kuvattiin uutena tieteelle vasta vuonna 1975.Ålands flora 2008, s. 347. == Ulkonäkö ja koko == Itulimaska kasvattaa alle viiden millin pituisia yksijuurisia versoja, jotka ovat muodoltaan lähes pyöreitä ja ehytlaitaisia. Verson yläpuoli on oliivinvihreä ja usein punertava, alapuoli on kokonaan punainen. Kukinto on vaatimaton ja siinä on kaksi hedekukkaa ja yksi emikukka. Kukinto sijaitsee verson laidan taskussa kalvon suojaamana. Syksyllä itulimaska muodostaa pieniä, juurettomia tai lyhytjuurisia talvehtimisversoja, jotka painuvat pohjaan talvehtimaan.Oulun kasvit 2005, s. 81. Laji muistuttaa suuresti lähisukulaistaan pikkulimaskaa (L. minor).Retkeilykasvio 1998, s. 506. == Levinneisyys == Itulimaska on alun perin kotoisin Pohjois-Amerikasta ja läntisestä Aasiasta. Euroopasta lajia on tavattu monin paikoin. Suomessa itulimaskaa on tavattu paikoitellen rannikolta Saaristomereltä, Ahvenanmaalta ja Pohjanlahdelta aina Ouluun saakka.Lampinen, R. & Lahti, T. 2010: Kasviatlas 2009. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2009: Itulimaskan levinneisyys Suomessa Viitattu 22.8.2010. == Elinympäristö == Itulimaska kasvaa rehevöityneissä vesissä, Suomessa usein merenrannan ja saariston kalliolammikoissa. == Lähteet == * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Kasviatlas 2020: Itulimaskan levinneisyys Suomessa. * ITIS: Lemna turionifera * United States Department of Agriculture (USDA): Lemna turionifera Luokka:Limaskat Luokka:Akvaariokasvit
Adam Wallius

Adam Henrik Wallius (myös: Vallius, Wallijus) (19. syyskuuta 1832 Polvijärvi – 1909)Unto Martikainen, Muistoja Vesalan ukosta, Pohjois-Karjala, 2020, no 25, sivu 17, julkaistu 24.9.2020 oli seppä ja varhainen suomalaisen ilmailun pioneeri, lentoliidon uranuurtaja. Kertomusten mukaan hän lensi juhannuksena vuonna 1871 omatekoisella lentolaitteella yli sadan metrin matkan. Wallius oleskeli nuorena miehenä jonkin aikaa Pietarissa, josta hän lienee saanut kipinän lentoinnostukseensa. Polvijärvellä hän rakensi salassa puusta ja kankaasta liitolentolaitteen, jonka siipiä pystyi liikuttamaan käsillä ja pyrstöä polvilla. Lentäjä makasi laitteen rungon päällä vatsallaan. Juhannuksena 1871 Wallius nousi liitolentolaitteellaan ilmaan Polvijärven Lehtovaaran 4 metriä korkealta Kokkokiveltä eli Lentokiveltä ja lensi viereisen suon yli. Lento päättyi, kun Wallius törmäsi koivuun. Hän loukkasi törmäyksessä peukalonsa eikä tiettävästi yrittänyt enää myöhemmin lentää. Vuonna 1873 Wallius muutti Sotkumaan, jossa hän sitten toimi seppänä ja puuseppänä. Seppo Putkinen ohjasi vuonna 1978 Wallinin vaiheista elokuvan Lintumies. Walliuksen tytär on näyttelijä Henny Valjus, ja samaa sukua on myös kansanrunoilija Juho Vallius (s. 14.11.1865) eli Vesalan ukko. == Katso myös == *Otto Lilienthal == Lähteet == ==Aiheesta muualla== *Suomalaista ilmailun pioneeria pidettiin 1800-luvulla hulluna, Yle.fi Luokka:Suomalaiset siviililentäjät Luokka:Suomalaiset keksijät Luokka:Vuonna 1832 syntyneet Luokka:Vuonna 1909 kuolleet
Bespin

Bespin on kuvitteellinen planeetta Tähtien sodan universumissa. Bespin oli Bespinin aurinkokunnan planeetta Anoatin sektorissa Ison corridorissa Greater Javinin alueella. Se oli merkittävä tibannakaasun tuottaja, jota jalostettiin lukuisissa kaivosyhteisöissä, kuten Pilvikaupungissa ja Tibannopoliksessa. Planeetalla asui joitakin miljoonia yksilöitä, joihin kuului ihmisiä, ugnaughteja ja lutrillialaisia. Planeetta oli myös kuuluisa varjosatama. Lando Calrissian oli myös eräässä vaiheessa johtavana henkilönä Bespinillä . Bespinillä mm. Luke Skywalker ja Darth Vader taistelivat ensimmäisen kerran toisiaan vastaan valosapeleilla. == Lähteet == Luokka:Tähtien sodan planeetat
Akmenėn kunnallispiiri

Akmenėn kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Pohjoisessa se rajoittuu Latviaan. Vuonna 2008 kunnallispiirin väkiluku oli 27 744 asukasta. Hallinnollisena keskuksena toimii Naujoji Akmenė. ==Asutuskeskukset== ===Kaupungit=== *Naujoji Akmenė (hallinnollinen keskus) *Venta *Akmenė ===Kauppalat=== *Kruopiai *Papilė ===Kylät=== *Kivyliai *Daubiškiai *Ramučiai *Sablauskiai *Alkiškiai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto *Matkailusivusto Luokka:Liettuan kunnallispiirit Luokka:Šiauliain lääni
Isolimaska

Isolimaska eli silmuisolimaska (Spirodela polyrrhiza tai Spirodela polyrhiza) on maapallolla laajalle levinnyt, veden pinnalla kelluvia suuria kasvustoja muodostava pieni kasvi. == Ulkonäkö ja koko == Isolimaskan 4–8 millimetriä pitkät versot ovat 5–15-juurisia. Juuret ovat tavallisesti alle 3 cm pitkiä. Versot kelluvat tavallisesti 2–5 verson ryhminä. Versot ovat lähes pyöreitä, ehytlaitaisia, 5–15-suonisia ja litteitä. Väriltään versot ovat päältä sinivihreitä ja alta sinipunaisia. Verson tyvi on hyvin lyhyt ja kalvomainen. Kukinto on vaatimaton. Suomessa isolimaskan ei tiedetä kukkineen.Retkeilykasvio 1998, s. 506. Laji muodostaa syksyisin pieniä, tummia ja juurettomia talvehtimissilmuja.Ålands flora 2008, s. 347. == Levinneisyys == Isolimaskan levinneisyysalue on hyvin laaja mutta epäyhtenäinen. Sitä tavataan muun muassa suurimassa osassa Eurooppaa pohjoisimpia ja eteläisimpiä osia lukuun ottamatta, Lähi-idässä, Pohjois-Afrikassa, Aasian etelä-, kaakkois- ja itäosissa sekä Pohjois-Amerikan keski- ja eteläosissa.Den virtuella floran: Stor andmat Viitattu 23.8.2010. Suomessa isolimaskaa esiintyy sisämaassa paikoitellen linjan Vaasa–Mikkeli eteläpuolella. Pohjanlahden rannikolla levinneisyysalue jatkuu satunnaisena aina Perämeren perukoille saakka. Yleisin laji on Etelä-Suomessa.Lampinen, R. & Lahti, T. 2010: Kasviatlas 2009. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2009: Isolimaskan levinneisyys Suomessa Viitattu 22.8.2010. == Elinympäristö == Isolimaskaa kasvaa rehevissä ojissa, lammissa, järvissä ja joissa suojaisilla paikoilla. Laji on yleistynyt Etelä- Suomessa. Isolimaska kasvaa usein yhdessä pikkulimaskan (Lemna minor) ja kupulimaskan (Lemna gibba) kanssa. == Käyttö == Yhdysvalloissa isolimaskaa viljellään toisinaan eläinten rehuksi.Den virtuella floran: Storandmatar Viitattu 23.8.2010. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl- Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == *Kasviatlas 2022: (Silmu)isolimaskan levinneisyys Suomessa. *ITIS: Spirodela polyrrhiza *United States Department of Agriculture (USDA): Spirodela polyrrhiza Luokka:Vehkakasvit
Brittiläisen Kolumbian lippu

Brittiläisen Kolumbian lippu on Kanadalle kuuluvan Brittiläisen Kolumbian provinssin tunnus. Se hyväksyttiin viralliseksi lipuksi 14. kesäkuuta 1960. Lipun yläosan Union Jack ja sen kruunu kuvaavat provinssin brittiläistä perintöä. Siniset ja valkoiset aaltoviivat kuvaavat provinssin sijaintia Tyynen valtameren ja Kalliovuorten välissä. Laskeva aurinko symboloi provinssin olevan Kanadan läntisin provinssi. == Lähteet == Lippu Luokka:Kanadan liput
Joniškisin kunnallispiiri

Joniškisin kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Pohjoisessa se rajoittuu Latviaan. Vuonna 2008 kunnallispiirin väkiluku oli 30 123 asukasta. Hallinnollisena keskuksena toimii Joniškisin kaupunki. ==Asutuskeskukset== ===Kaupungit=== *Joniškis (hallinnollinen keskus) *Žagarė ===Kauppalat=== *Skaistgirys *Kriukai ===Kylät=== *Gataučiai *Bariūnai *Rudiškiai *Linkaičiai *Kalnelis ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Šiauliain lääni
Juri Trifonov

Juri Valentinovitš Trifonov (, 28. elokuuta 1925 Moskova – 28. maaliskuuta 1981 Moskova) oli venäläinen neuvostokirjailija. Juri Trifonov oli huomattavan puoluetyöntekijän Valentin Trifonovin poika. Hänen isänsä, syntyjään Donin kasakka, johti puna-armeijan joukkoja Venäjän sisällissodassa. Vuonna 1937 vanhemmat joutuivat Stalinin vainojen uhreiksi. Juri ja hänen siskonsa jäivät isoäidin kasvatettaviksi. Syksyllä 1941 heidät evakuoitiin Taškentiin. Vuonna 1942 Juri Trifonov päätti koulunsa ja palasi Moskovaan, jossa hän työskenteli lentokonetehtaalla. Vuosina 1944–1949 hän opiskeli Konstantin Fedinin ja Konstantin Paustovskin johdolla Gorkille nimetyssä kirjallisuusinstituutissa. Trifonovin ensimmäiset kertomukset ilmestyivät vuonna 1947. Hänen pienoisromaaninsa ”Ylioppilaita” (Studenty, 1950) sai Stalin-palkinnon. Esikoisteoksen saaman menestyksen jälkeen Trifonov työskenteli pitkään urheilutoimittajana ja kirjoitti urheiluaiheisia kertomuksia. Turkmenistaniin tehtyjen matkojen tuloksena syntyi Nikita Hruštšovin suojasään hengessä kirjoitettu romaani Utolenije žaždy (”Janon tyydyttäminen”, 1963). Kirjailijan isästä kertoo dokumenttikertomus Otblesk kostra (”Nuotion kajoa”, 1965). 1960-luvun lopulta lähtien Trifonovista tuli yksi tunnetuimmista venäläisen ”kaupunkiproosan” edustajista. Moskovalaista arkielämää kuvaavat pienoisromaanit ”Vaihto” (Obmen, 1969), ”Alustava tilinpäätös” (Predvaritelnyje itogi, 1970), ”Pitkät jäähyväiset” (Dolgoje proštšanije, 1971), ”Toinen elämä” (Drugaja žizn, 1975) ja ”Talo rantakadulla” (Dom na naberežnoi, 1976). Niistä eniten huomiota herätti Stalinin ajan vainoja kosketteleva ”Talo rantakadulla”. Historiallinen romaani Neterpenije (”Kärsimättömyys”, 1973) kuvaa narodnikki Andrei Željabovia ja Aleksanteri II:n murhayrityksiä. Romaani ”Vanhus” (Starik, 1978) kertoo Venäjän kansalaissodan uhreiksi joutuneista kasakoista. Kirjailijan kuoleman jälkeen ilmestyi omaelämänkerrallinen romaani ”Aika ja paikka” (Vremja i mesto, 1980). Trifonovin kerronta on kiireetöntä ja reflektoivaa. Hän viittaa usein menneisyyteen ja hyödyntää eri näkökulmia. Teosten pääteemana on ihminen puutteineen ja epäilyksineen. Varovaisen kritiikin kohteena ovat neuvostoyhteiskunnan luokkaerot, kulutushenkisyys ja kestävien arvojen puute. ==Suomennettuja teoksia== * Ylioppilaita: romaani. Suom. Terttu Vikström. Petroskoi: Karjalan ASNT:n valtion kustannusliike, 1958. * Talo rantakadulla. Suom. Marja Koskinen. Jyväskylä: Gummerus, 1977. * Vanhus. Suom. Marja Koskinen. Jyväskylä: Gummerus, 1979. * Pitkät jäähyväiset. Suom. Marja Koskinen. Jyväskylä: Gummerus, 1981. * Aika ja paikka. Suom. Marja Koskinen. Helsinki: Tammi, 1983. * Toinen elämä. Suom. Martti Anhava. Jyväskylä; Helsinki: Gummerus, 1986. * Alustava tilinpäätös; Talo kumollaan. Suom. Martti Anhava. Jyväskylä; Helsinki: Gummerus, 1989. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1925 syntyneet Luokka:Vuonna 1981 kuolleet
Ehdon alla

Ehdon alla on suomalaisen rap-artisti Opaalin mixtape, joka julkaistiin 21. maaliskuuta 2007. Levy koostuu Opaalin Viisasten kivi -albumilta poisjätetyistä kappaleista. == Kappaleet == # # # # # # # # # # # Luokka:Opaalin albumit Luokka:Vuoden 2007 albumit Luokka:Suomalaiset mixtapet
Estadio Lluís Sitjar

Estadio Lluís Sitjar on jalkapallokenttä Palmassa. == Historia == Estadio Lluís Sitjar valmistui vuonna 1945, jolloin RCD Mallorca siirtyi pelaamaan stadionille. Stadion toimi seuran kotiareenana vuoteen 1999 saakka, jolloin se muutti uudelle kotiareenalle. Tämän jälkeen stadionia käytti vielä Mallorcan reservijoukkue, joka muutti pois kesällä 2007. Nykyisin Estadio Lluís Sitjar on pahoin rapistunut. == Lähteet == Luokka:Espanjan jalkapallostadionit Luokka:Mallorca
Tuukka Heinonen

Tuukka Heinonen (tunnetaan paremmin taiteilijanimellä HEINONE, s. 19. helmikuuta 1983) on Oulusta kotoisin oleva ja nykyään Helsingissä asuva rap- artisti. Heinosen musiikkiura alkoi vuonna 2001 perustetussa Konala Cartellissa, jossa hän esiintyi nimellä Tunkio. Yhtye on julkaissut tähän mennessä yhden albumin, mixtapen ja singlen. Vuonna 2006 Heinonen julkaisi Tunk Yayo -nimellä Vittu näitä vittupäitä -EP:n yhdessä Konala Cartellin Veejayn kanssa, joka käytti EP:llä nimeä Vitun Järkäle. Vuonna 2008 perustettu Heinonen perusti Otto Kallioisen kanssa Joustavan Moraalin. Yhtye julkaisi kesällä 2010 internetissä ilmaiseksi esikoisalbuminsa P*skaa jatsia, joka palkittiin Tuoreet platat-blogin vuosikatsauksessa palkinnolla "Vuoden tuorein nettijulkaisu". HEINONEn ensimmäinen soolojulkaisu "Lyö Tyhjää" feat. Timi Lexikon julkaistiin 2. syyskuuta 2016. Heinonen on aiemmin toiminut keikoilla Timi Lexikonin tuplaajana. == Diskografia == === Albumit === * Konala Cartelli – Kämmenlaiva (2003) * Joustava Moraali – P*skaa jatsia (2010) * Konala Cartelli – TBA (2012) ===EP:t=== * Tunk Yayo & Vitun Järkäle – Vittu näitä vittupäitä (2006) === Mixtapet === * Konala Cartelli esittää – Kuuminta hottia vol.1 (2004) * Asbesti Studios – Mixtape vol. 1 (2006) === Singlet === * Konala Cartelli – Rakkauden tukkumyymälä (2006) * HEINONE – Vähä liian lujaa (2023) * HEINONE – Viis päivää (2023) === Musiikkivideot === * Joustava Moraali – Intro (2010) * HEINONE – Lyö Tyhjää feat. Timi Lexikon (2016) * HEINONE – Skarppi tatsi feat. Saurus (2016) * Tembe, Ändi, HEINONE - B-luokan lähiöjulkkis (2018) * Various artists - Yo! Karanteeni raps (2020) * HLF X Mister Tuukka - Mari Su (2022) * HEINONE – Viis päivää (2023) * HLF X Mister Tuukka - Kas Pecah (2023) == Lähteet == == Aiheesta muualla == * * HEINONE Spotify artistisivu * HEINONE Instagram * HEINONE Facebook Luokka:Suomalaiset hip hop -artistit Luokka:Vuonna 1983 syntyneet Luokka:Elävät henkilöt
Kriketin maailmanmestaruuskilpailut 1979

Kriketin maailmanmestaruuskilpailut 1979 eli World Cup (viralliselta nimeltään vielä Prudential Cup) oli toinen ICC:n järjestämä maailmanmestaruusturnaus. Kilpailut käytiin 9. -23. kesäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä. ==Alkulohkot== === Ryhmä A=== Joukkue P Vo Hä Nr RR Pst 3 3 0 0 3.07 12 3 2 1 0 3.60 8 3 1 2 0 3.16 4 3 0 3 0 1.60 0 ===Ryhmä B=== Joukkue P Vo Hä Nr RR Pst Länsi-Intia 3 2 0 1 3.93 10 3 2 1 0 3.55 8 3 1 1 1 3.56 6 3 0 3 0 3.13 0 == Mitaliottelut == {{Turnauspuu4 pronssiotteluton ||}|221/9/60||212/9/60 || Länsi-Intia|293/6/60||250/10/56.2 || Länsi- Intia|286/9/60||194/10/51}} ==Lähteet== * Cricket World Cup 1979 Cricinfossa. 1979 Luokka:Vuoden 1979 kriketti Luokka:Englannin urheilu
Fair Play -joukkue (Mestis)

Fair Play -joukkue on Suomen Jääkiekkoliiton vuosittain jakama palkinto, joka annetaan vähiten rangaistusminuutteja kauden aikana keränneelle Mestiksen joukkueelle. Palkinto on myönnetty kaudesta 1993–1994 alkaen ja ensimmäinen palkinnon saaja oli turkulainen Kiekko-67. ==Palkinnon saajat== Kausi Joukkue Rangaistusminuutteja 1993–1994 Kiekko-67 1994–1995 Ketterä 1995–1996 K-Karhut 1996–1997 TuTo 1997–1998 FoPS 1998–1999 Sport 1999–2000 KooKoo 2000–2001 Jukurit 2001–2002 Jukurit 2002–2003 Jukurit 2003–2004 Jukurit 2004–2005 Jukurit 2005–2006 Salamat 650 2006–2007 TuTo 717 2007–2008 Jukurit 566 2008–2009 SaPKo 579 2009–2010 SaPKo 460 2010–2011 SaPKo 562 2011–2012 JYP- Akatemia 452 2012–2013 Jukurit 2013–2014 LeKi 553 2014–2015 SaPKo 601 2015–2016 Jokipojat 498 2016–2017 Hermes 505 2017–2018 Kiekko-Vantaa 508 2018–2019 Kiekko-Vantaa 499 2019–2020 KeuPa HT 556 2021–2022 SaPKo 464 2022–2023 Kiekko-Vantaa 399 Luokka:Mestispalkinnot
Suslikki

Suslikki eli idänsiiseli (Spermophilus suslicus) on oravien heimoon kuuluva jyrsijälaji, joka elää Keski- ja Itä-Euroopan aroalueilla. == Levinneisyys ja elintavat == Suslikin levinneisyysalue ulottuu Venäjälle, Ukrainaan, Valko- Venäjälle ja Romaniaan. Lisäksi suslikkeja tavataan Puolassa erään lentokentän ympäristössä, jonne laji on oletettavasti levinnyt liikenteen mukana. Suslikit viihtyvät ruohikkomailla ja pelloilla. Lajia uhkaa elinalueen vähentyminen. Se syö lähinnä ruohoa ja siemeniä sekä lisäksi hyönteisiä. Luonteeltaan se on utelias eläin, joka tutkii erilaisten ravinnonlähteiden mahdollista syötävyyttä. Jokaisella täysikasvuisella suslikilla on oma pesä, johon johtaa useita käytäviä. Yleensä suslikit viihtyvät aroilla ja vuoristoniityillä, mutta ihmisasutuksen lähistöllä saatavilla on paljon ylijäämäruokaa. Suslikit varastoivat makupaloja käytäviinsä. Suslikkien vihollisia ovat esimerkiksi petolinnut. Kun yksi eläimistä huomaa vihollisen, se varoittaa muita kimeällä varoitusäänellään. Ihmisasutuksen ympäristössä niitä vaanivat myös kissat.Avara luonto: Siiselien lentokenttä 18.8.2010 Sateella suslikit pysyttelevät mieluiten pesissään. Pesäonkalo on käytäväverkoston matalimpien kohtien yläpuolella, joten se ei kastu rankkasateellakaan. Käytävät pitää kuitenkin puhdistaa niiden kastuttua. Suslikit vetäytyvät pesiinsä myös kuumalla, jossa ne voivat oleilla muutaman vuorokauden ajan pesiin kerätyn vararavinnon turvin. == Elinkierto == Talven suslikki viettää talvihorroksessa. Suslikit horrostavat lokakuusta huhtikuulle ja ne pariutuvat huhti-toukokuussa. Emo vuoraa pesänsä runsaalla heinällä. Tiineysaika on 23–26 vuorokautta eli reilut kolme viikkoa, jonka päätteeksi syntyy 4–8 poikasta, jotka ovat aluksi karvattomia ja sokeita. Poikasten silmät aukeavat runsaan viikon iässä. Niillä on jo varhain näkyvissä lajille tyypillinen täplikäs kuviointi. Emo imettää poikasiaan 3–4 viikkoa. Poikaset tulevat ensi kertaa ulos pesästä noin kuukauden ikäisinä, jolloin ne ovat lähes täysikasvuisia. Kesän edetessä poikaset lähtevät omille teilleen ja rakentavat kukin oman pesän. Poikaset viihtyvät pitkään yhdessä, vaikka niillä onkin jo omat pesät. Syyskesästä suslikit keräävät vararavintoa talvihorroksen varalle. == Lähteet == == Aiheesta muualla == *Animal Diversity Web Luokka:Siiselit Luokka:Uhanalaiset nisäkkäät
George Catlin

George Catlin (26. heinäkuuta 1796 Wilkes-Barre, Pennsylvania, Yhdysvallat – 23. joulukuuta 1872 Jersey City, New Jersey, Yhdysvallat) oli yhdysvaltalainen taidemaalari, kirjailija ja matkailija, joka erikoistui tasankointiaanien kuvaamiseen. George Catlin syntyi Wilkes-Barresissa vuonna 1796. Hänen isänsä oli Putnam Catlin ja äitinsä Mary Sutton. Heillä oli yhteensä 13 lasta. George Catlin opiskeli Pennsylvaniassa lakimieheksi ja toimi lakimiehenä Philadelphiassa kahden vuoden ajan. Hän meni naimisiin vuonna 1828 Clarissa Bartlett Gregoryn kanssa, ja he saivat yhteensä neljä lasta. Catlin oli itseoppinut taiteilija. Hän aloitti uransa maalaamalla muotokuvia poliittisista vaikuttajista. Catlin päätti, että intiaanien kulttuurien kuvaamisesta tulisi hänen pääkohteensa, kun intiaanivaltuuskunta oli vieraillut Pennsylvaniassa 1824. Vuonna 1831 Catlin matkusti St. Louisiin, jossa ystävystyi kenraali William Clarkin kanssa. Catlin piirsi ja maalasi Clarkin toimistossa vierailleita intiaaneja. Catlin käsitti vuonna 1832, että intiaanien kulttuuri ja tavat olivat häviämässä. Hän päätti tämän jälkeen auttaa intiaanikulttuurien pelastamisessa. Catlin vietti useita vuosia Pohjois- ja Etelä-Amerikan intiaanien parissa. Hän oppi intiaanikieliä, tutki intiaanien tapoja ja maalasi. Vuonna 1840 Catlin matkusti Eurooppaan esittelemään maalauksiaan. Seuraavana vuonna hän julkaisi teoksen Manners, Customs and Condition of the North American Indians, jossa oli yli 300 kaiverrusta kuvituksena. Seuraavina vuosina hän julkaisi myös teokset The North American Portfolio ja Eight Years' Travels and Residence in Europe. == Lähteet == == Aiheesta muualla == *Catlin Artcyclopediassa *Georgecatlin.org Luokka:Yhdysvaltalaiset taidemaalarit Luokka:Vuonna 1796 syntyneet Luokka:Vuonna 1872 kuolleet
Francine (kappale)

__NOTOC__ Francine on ZZ Topin kappale vuodelta 1972. Se julkaistiin albumilla Rio Grande Mud. Se pääsi Billboard Hot 100 -listalla sijalle 69. Kappale on Rio Grande Mudin muiden kappaleiden tapaan miksattu useaan otteeseen. Kappale löytyy kuitenkin alkuperäisen miksauksen kera kokoelma-albumeilta The Best of ZZ Top ja Chrome, Smoke & BBQ. == Lähteet == Luokka:Vuoden 1972 kappaleet Luokka:ZZ Topin kappaleet
Dance in the Dark

"Dance in the Dark" on kappale ja promosingle Lady Gagan vuonna 2009 ilmestyneeltä EP-levyltä The Fame Monster. ==Tausta== Lady Gagan mukaan "Dance in the Dark" kertoo tytöstä, joka ei uskalla harrastaa seksiä muuten kuin pimeässä, koska hän häpeää vartaloaan. Hänestä tulee vapaa, mutta vain pimeässä. "Uskon että monet naiset ja jotkut miehet tuntevat epävarmuutta koko ajan." Gaga kertoi myös taistelleensa itse ulkonäkö- ja itsetunto-ongelmien kanssa, ja halunneensa tuoda ilmi, että monet tuntevat samoin.LA Times - Gaga Wisdom: Words from the Lady, Part 2 Kappeleessa mainitaan useita traagisen elämän eläneitä naisia kuten Walesin prinsessa Diana, Judy Garland, Sylvia Plath ja Marilyn Monroe.Slant Magazine - Lady Gaga: The Fame Monster - Music Review ==Julkaisu== "Dance in the Dark" julkaistiin alun perin Lady Gagan albumilla The Fame Monster vuonna 2009. Se on noussut listoille myös mm. Kanadassa, Belgiassa, Tšekissä ja Slovakiassa. Gagan levy-yhtiö ehdotti "Dance in the Darkia" kolmanneksi singleksi mutta Gaga "Alejandroa". Se johti sanaharkkaan, jonka artisti voitti. Kappale julkaistiin erikseen promootiosinglenä digitaalisesti Belgian iTunesissa ja se julkaistiin singlenä Australian radiossa 26. heinäkuuta 2010. ==Listasijoitukset== Lista Korkein sijoitus Australia 24 Belgia (Flanderi) 33 Belgia (Vallonia) 48 Iso-Britannia 89 Kanada 88 Ranska (latauslista) 30 Slovakia 6 Tšekki 10 Unkari (latauslista) 9 Yhdysvallat (Bubbling Under Hot 100) 22 ==Live-esitykset== Lady Gaga esitti Dance in The Darkin The Monster Ball Tour -kiertueellaan ensimmäisenä. Gaga esitti kappaleen myös BRIT Awardsissa. ==Lähteet== Luokka:Vuoden 2009 kappaleet Luokka:Lady Gagan kappaleet
Sergei Revin

Sergei Revin (s. 12. tammikuuta 1966 Moskova) on venäläinen kosmonautti. Hän lensi ensi kerran avaruuteen Sojuz TMA-04M-lennolla toukokuussa 2012 ISS- asemalle liittyäkseen sen pitkäkestoisen miehistön Retkikunta 31:n lentoinsinööriksi. Hän jatkoi asemalla Retkikunta 32:n miehistössä. Hän palasi maahan 17. syyskuuta 2012 lennolla Sojuz TMA-04M. Hän valmistui Moskovan elektroniikkatekniikan instituutista vuonna 1989. Hänet valittiin kosmonauttikoulutukseen vuonna 1996 päättäen koulutuksensa vuonna 1998. http://www.spacefacts.de/bios/cosmonauts/english/revin_sergei.htm Spacefacts Biography. Sergei Revin on naimisissa Irina Setjanovan kanssa ja perheessä on yksi lapsi. ==Lähteet== ==Aiheesta muualla== *Family information *Retkikunta 31:n lentoa edeltävä Nasan haastattelu (20.3.2012) Luokka:Venäläiset avaruuslentäjät Luokka:Vuonna 1966 syntyneet Luokka:Elävät henkilöt
5731 Zeus

5731 Zeus on Maan lähelle tuleva pikkuplaneetta, joka kuuluu Apollo- asteroideihin. Sen löysi C. S. Shoemaker vuonna 1988. Nimensä pikkuplaneetta sai kreikkalaisen mytologian Zeus-jumalan mukaan. Ennen nimeämistään asteroidi tunnettiin tunnuksella 1988 VP4. Koska Zeuksen absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä. ==Lähteet== *JPL Small-Body Database Browser: 5731 Zeus (1988 VP4) * *Discovery Circumstances: Numbered Minor Planets (5001)-(10000): Minor Planet Center *ABSOLUTE MAGNITUDE (H) *Numbered minor planets Luokka:Apollo- asteroidit
Kari Övermark

Kari Juhani Övermark (s. 26. toukokuuta 1955 Lappajärvi) on suomalainen painija, joka kilpaili 1970-luvulla arvokisoissa.Siukonen, s. 379 Övermark karsiutui toisessa ottelussaan Montréalin 1976 olympialaisten vapaapainin 68 kilon sarjassa.Sports Reference LLC Saman vuoden EM-kilpailuissa hän sijoittui kuudenneksi. Kotimaassa hän edusti Lappajärven Veikkoja ja voitti vapaapainin 68 kilon sarjassa viisi Suomen-mestaruutta vuosina 1976, 1977, 1979, 1980 ja 1984.Pihlaja, s. 504 Kari Övermarkin kaksosveli Jarmo oli painin arvokisamitalisti, ja perheen muista veljistä Hannu ja Matti painin Suomen- mestareita. == Lähteet == * * * === Viitteet === Luokka:Suomalaiset vapaapainijat Luokka:Vuonna 1955 syntyneet Luokka:Elävät henkilöt
Konstantin Valkov

Konstantin Valkov (s. 11. marraskuuta 1971 Kamensk-Uralskissa Sverdlovskin alueella) on venäläinen kosmonautti, joka lentänee ensi kerran avaruudessa vuonna 2012 Sojuz TMA-04M-lennolla. Hän valmistui sotilaslentäjäksi vuonna 1994. Hän on eversti Venäjän ilmavoimissa. Hänet valittiin kosmonauttikoulutukseen 27. heinäkuuta 1997 TsPK-12-ryhmässä ja hän oli peruskoulutuksessa marraskuuhun 1999 asti. Hän on naimisissa ja perheessä on yksi lapsi. ==Lähteet== == Aiheesta muualla == * Luokka: Venäläiset avaruuslentäjät Luokka:Vuonna 1971 syntyneet Luokka:Elävät henkilöt
Utile Dulci

Utile dulci -seura (= hyöty yhdistettynä huviin) oli ilmeisesti Elis Schröderheimin vuonna 1766 Tukholmaan perustama kirjallisuus- ja musiikkiseura, joka käytti toiminnassaan salaisia juhlamenoja. Seura toimi vuoteen 1795 saakka. Turun Aurora-seura oli sen haaraosasto.Pikku Jättiläinen, s. 554 Nimi on peräisin Horatiuksen runokirjeestä Ars poetica ('runotaide').Horatius, Ars poetica 343: Omne tulit punctum qui miscuit utile dulci ('kaikki pisteet saa se joka on yhdistänyt hyödyn huviin'). ==Historiaa== Tukholman musiikkielämä oli alkanut vilkastua voimakkaasti 1700-luvulla, kun suomalaissyntyinenYlioppilaskunnansoittajat Johan Helmich Roman (1694–1758), "Ruotsin musiikin isä", oli nostanut hovissa esitettävän musiikin tasoa 1720-luvun lopulla ja aloittanut 1730-luvulla julkiset konsertit Tukholmassa. Hänen jälkeensä hovissa olivat toimineet hovikapellin johtajina muun muassa Per Brandt (1713–1767), Francesco Antonio Uttini (1723–1795), Abbé Georg Joseph Vogler (1749–1814) ja Joseph Martin Kraus (1756–1792), jotka olivat maineikkaita mutta eivät kuitenkaan ruotsalaisia. Vilkastuneen musiikkielämän vuoksi kansan keskuudessa hovin ulkopuolella alettiin kaivata yhä enenevässä määrin erilaista musiikkitoimintaa.Ilkka Oramo: Salaseuroja ja veljeskuntia/Sibelius-Akatemia Vuonna 1766 Tukholmaan perustettiin salaseura Utile Dulci, joka valistusajan hengessä uskoi jaloihin harrastuksiin, joihin myös musiikin katsottiin kuuluvan. Seuran "soitannollisissa" kokouksissa esiintyi orkesteri, joka oli “harppua myöten täydellinen” ja johon puolentoista vuosikymmenen aikana ehti kuulua 150 soittajaa. Mukana oli sekä hovisoittokunnan jäseniä että oppineita ja porvareita. Vaikka se oli salaseura, alettiin järjestää myös julkisia esiintymisiä. Kustavilaisen ajan vuosina Utile dulci -seuran toiminta vaikutti myös siihen, että perustettiin Kuninkaallinen ooppera ja Kuninkaallinen musiikkiakatemia. Kuninkaallisen oopperan vihkiäisissä 18. tammikuuta 1773 esitetty ooppera oli hovikapellimestari Uttinin Johan Wellanderin librettoon säveltämä Thetis et Pelée. Molemmat olivat Utile dulci -seuran jäseniä. Suomessakin kyseinen kappale tiedettiin, sillä 16-vuotiaalla turkulaisella ylioppilaalla Erik Tulindbergilla oli siitä osia hallussaan vuonna 1777. ==Lähteet== * Yrjö Karilas (toim.): Pikku Jättiläinen, Suomenmaa, Historiamme kuuluisia yhdistyksiä, s. 554, 8. painos, WSOY 1958 ===Viitteet=== ==Aiheesta muualla== *Runeberg.org Luokka:Salaseurat
Zeus (täsmennyssivu)

Zeus voi viitata seuraaviin: * Zeus, kreikkalainen ylijumala * 5731 Zeus, asteroidi * Zeus, pietarinkalojen suku * Zeus, ukrainalainen elektronisen urheilun ammattilainen
Sojuz TMA-06M

Sojuz TMA-06M oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 23. lokakuuta 2012 kello 10.51 UTC Baikonurin kosmodromilta Kazakstanista mukanaan kolme avaruuslentäjää ja rahtia asemalle. Mukana oli muun muassa 32 kalaa (laji Oryzias latipes) aseman tutkimuslaboratorioon. Avaruuslennolle osallistuneet toimivat ISS-aseman Retkikunta 33:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2013. Kyseessä oli miehitetyn Sojuz-aluksen 115. lento. Sojuzin laukaisu Baikonurin laukaisualustalta 31 oli laukaisualustan ensimmäinen miehitetty laukaisu sitten vuoden 1984 Sojuz T-12 -lennon. ==Miehistö== * Oleg Novitski, Venäjän avaruusjärjestö, päällikkö * Jevgeni Tarelkin, Venäjän avaruusjärjestö * Kevin Ford, NASA ===Varamiehistö=== * Pavel Vinogradov, Venäjän avaruusjärjestö, päällikkö * Aleksandr Misurkin, Venäjän avaruusjärjestö * Christopher J. Cassidy, NASA == Lähteet == == Aiheesta muualla == Luokka:Miehitetyt avaruuslennot Luokka:Sojuz-ohjelma
Oleg Novitski

Oleg Viktorovitš Novitski (, s. 12. lokakuuta 1971) on venäläinen kosmonautti, joka laukaistiin ensimmäiselle avaruuslennolleen 23. lokakuuta 2012 Sojuz TMA-06M -avaruusaluksella. Hän osallistui Kansainvälisen avaruusaseman pitkäkestoisen Retkikunta 33:n miehistöön lentoinsinöörinä. Hän palasi maahan maaliskuussa 2013. Hän on Venäjän ilmavoimien everstiluutnantti. Hänet valittiin kosmonauttikoulutukseen vuonna 2006. == Lähteet == ==Aiheesta muualla== * Spacefacts biography of Oleg Novitskiy Luokka:Venäläiset avaruuslentäjät Luokka:Vuonna 1971 syntyneet Luokka:Elävät henkilöt
Laura Dekker

thumb|right|Laura Dekker Laura Dekker (s. 20. syyskuuta 1995) on alankomaalainen yksinpurjehtija. Hän on purjehtinut kaikkien aikojen nuorimpana yksin maailman ympäri. Dekker julkisti vuonna 2009 suunnitelmansa purjehtia yksin maailman ympäri. Viranomaiset pyrkivät estämään tämän hänen nuoreen ikäänsä vedoten, mutta heinäkuussa 2010 alankomaalainen oikeusistuin päätti, että Dekker saa yrittää maailmanympäripurjehdustaan. Hän lähti matkaan Sint Maartenin saarelta Karibialta 11,5-metrisellä Guppy-veneellään (ketsi Jeanneau Gin Fizz) 20. tammikuuta 2011 ja palasi sinne 21. tammikuuta 2012. == Lähteet == Luokka:Alankomaalaiset henkilöt Luokka:Yksinpurjehtijat Luokka:Vuonna 1995 syntyneet Luokka:Elävät henkilöt
Emil Wecksten

Emil Odin Wecksten (28. elokuuta 1895 Kirkkonummi – 20. joulukuuta 1985) oli suomalainen painija, jonka oli parhaimmillaan 1920-luvulla. Wecksten sijoittui Pariisin 1924 olympialaisten kreikkalais-roomalaisen painin 82,5 kilon sarjassa viidenneksi. Vuonna 1921 hän sijoittui MM-kilpailuissa neljänneksi. Kotimaassa hän edusti Hallan Visaa ja Helsingin Atleettiklubia. Hän voitti kreikkalais-roomalaisessa ja vapaapainissa yhteensä kahdeksan Suomen- mestaruutta vuosina 1922–1934. Emil Wecksten toimi yli 40 vuotta I luokan painituomarina. Hänen poikansa Erkki Wecksten toimi painituomarina MM- kilpailuissa. Emil Wecksten oli Suomen tasavallan presidentin autonkuljettaja vuosina 1924–1927. == Lähteet == * * Luokka:Suomalaiset vapaapainijat Luokka:Suomalaiset kreikkalais-roomalaisen tyylin painijat Luokka:Vuonna 1895 syntyneet Luokka:Vuonna 1985 kuolleet
Mitsubishi i-MiEV

Mitsubishi i-MiEV (Mitsubishi innovative Electric Vehicle) on japanilaisen autovalmistajan Mitsubishin ensimmäinen massamarkkinoille tarkoitettu sähköauto. Se perustuu polttomoottorikäyttöiseen Mitsubishi i -malliin. Autossa on litiumioni-akusto ja sen voi ladata tavallisella verkkovirralla seitsemässä tunnissa. i-MiEVin lähes identtiset sisarmallit ovat Peugeot iOn ja Citroën C-Zero. Mallin myynti alkoi Japanissa 1. huhtikuuta 2009 ja Euroopassa vuoden 2010 lopulla. Vuoden 2011 Euro NCAP -kolaritestistä i-MiEV sai tulokseksi neljä tähteä viidestä. == Lähteet == == Aiheesta muualla == i-MiEV Luokka:Sähköautot Luokka:A-segmentin autot Luokka:2000-vuosikymmenen autot Luokka:2010-luvun autot
International Academy of Astronautics

International Academy of Astronautics (IAA) on kansainvälinen avaruusalan yhdistys. Se perustettiin Tukholmassa 16. elokuuta 1960. IAA promovoi rauhanomaista avaruustoimintaa. Alkuvuosina yhdistyksen puheenjohtaja oli yhdysvaltalainen professori Theodore von Kármán. Vuonna 2010 puheenjohtajana toimii intialainen G. Madhavan Nair. Hän on ensimmäinen ei-yhdysvaltalainen puheenjohtaja. IAA julkaisee Acta Astonautica-lehteä. ==Lähteet== ==Aiheesta muualla== *Official site * Acta Astronautica Luokka:Avaruusjärjestöt Luokka:Kansainväliset järjestöt
Eino Leino (täsmennyssivu)

Eino Leino tarkoittaa seuraavia asioita: ==Henkilöt== *Eino Leino (1878–1926), suomalainen runoilija *Eino Leino (s. 1946), suomalainen toimittaja ja tietokirjailija *Eino Leino (1891–1986), painin olympiavoittaja *Eino Jalmari Leino (1896−1968), Oulun kaupunginjohtaja ==Vesa-Matti Loirin albumeita== *Eino Leino *Eino Leino 2 *Eino Leino 3 *Eino Leino 4 – Päivän laskiessa ==Muita merkityksiä== *Eino Leinon palkinto, suomalainen kirjallisuuspalkinto, jonka myöntää Eino Leinon Seura *Eino Leinon päivä, juhlapäivä jota vietetään kirjailija Eino Leinon kunniaksi *Eino Leinon Seura, 1947 perustettu kirjallisuusseura *Useampi Eino Leinon patsas
Karl Bodmer

Karl Bodmer (11. helmikuuta 1809 Zürich, Sveitsi – 30. lokakuuta 1893) oli sveitsiläinen taidemaalari, joka kuvasi useissa maalauksissa Yhdysvaltain villiä länttä. Hän oli mukana tutkimusmatkailija Maximilian zu Wied-Neuwiedin retkessä Missourijoelle 1832–1834 ja kuvasi monia heimoja matkan aikana. Bodmer sai nuorena taideopetusta sedältään Johann Jacob Meyeriltä. Lisäksi hän sai koulutusta Pariisissa. Hän lähti veljensä kanssa vuonna 1832 Saksaan, jossa heidän tarkoituksena oli yhdistää piirtäminen ja matkustaminen. Saksassa Bodmer tapasi prinssi Maximilian zu Wied-Neuwiedin, joka oli tunnettu luonnohistoriallisesti tutkimuksistaan Brasilian rannikkometsissä. Wied etsi ammattitaiteilijaa, joka lähtisi tutkimusmatkalle Pohjois-Amerikkaan. Kolme viikkoa myöhemmin he matkustivat Pohjois-Amerikkaan. Bodmer ja Wied saapuivat St. Louisiin 1833, ja siellä he liittyivät John Jacob Astorin turkisyhtiön suojelukseen. Bodmer ja Wied lähtivät kulkemaan St. Louisista Missouria höyrylaivalla. Heidän tavoitteena oli seurata 1800-luvun alun Lewisin ja Clarkin tutkimusretken reittiä. Matkan aikaan Bodmer maalasi tapahtumia nykyisten Nebraskan, Etelä-Dakotan, Pohjois-Dakotan, Montanan ja Wyomingin osavaltioiden alueella. Keväällä 1834 retkikunta pysähtyi lähelle nykyistä Bellevueta, Nebraskassa, turkiskauppaa varten. Pysähdyksen aikana Bodmer ja Wied tutkivat omaha-intiaaneja ja näiden karjaa. Bodmer maalasi useita intiaaniaiheisia maalauksia sekä maisemamaalauksia jokivarresta. Matkan tuloksena julkaistiin teos Reise in das innere Nord-America in den Jahren 1832 bis 1834. Pohjois-Dakotassa Bodmer pääsi viimeisenä taiteilijana maalaamaan mandaneita, jotka tuhoutuivat lähes kokonaan pian tämän jälkeen isorokkoepidemiassa. Hän maalasi matkan aikana myös siouxeja, mustajalkoja, hidatsat ja monia muita heimoja. Wied teki samaan aikaan eläin- ja kasvitieteellisiä havaintoja. Bodmer maalasi tai piirsi matkan aikana yhteensä 81 työtä. Hänet tunnettiin tarkoista töistää, joissa hän ei romantisoinut villiä länttä, kuten monet muut taiteilijat, vaan esitti kaikki realistisesti. Vuonna 1843 Bodmer palasi Ranskaan ja Barbizonin kaupunkiin. Hän kuului Ranskassa Barbizonin koulukuntaan ja työskenteli mm. taidemaalareiden Jean- François Milletin ja Théodore Rousseaun kanssa. Ranskassa Bodmer tuli tunnetuksi metsämaisemistaan sekä lintujen ja nisäkkäiden kuvauksistaan. Hän kuoli vuonna 1893, jolloin hänen intiaaniaiheiset työnsä olivat käytännössä unohdetut. == Lähteet == == Aiheesta muualla == *Bodmerin luonnoskirja *Bodmerin ja Wiedin matkasta Luokka:Sveitsiläiset taidemaalarit Luokka:Vuonna 1809 syntyneet Luokka:Vuonna 1893 kuolleet
Uusi päivä

Uusi päivä voi tarkoittaa: *Uusi päivä, vuosina 2010–2018 esitetty televisiosarja *Uusi Päivä, itsenäisyysmielinen iltapäivälehti 1917–1918 *Uusi Päivä, turkulainen sanomalehti 1945–1969 *Uusi Päivä, ruotsinsuomalainen kommunistinen lehti 1974–1990.
Sofia Karlsson

Johanna Sofia Blåsippa Karlsson (s. 25. maaliskuuta 1975) on ruotsalainen laulaja, muusikko ja näyttelijä. Karlsson on käynyt Tukholman kuninkaallisen musiikkikorkeakoulun kansanmusiikkilinjan. Vuosina 1998–2002 hän oli kansanmusiikkiyhtye Groupan jäsen. Karlssonin ensimmäinen sooloalbumi, Folk Songs ilmestyi 2002. Vuonna 2005 ilmestynyt albumi Svarta ballader sisältää Karlssonin tulkintoja Dan Anderssonin runoihin sävelletyistä lauluista. Levy on menestynyt hyvin ja sitä on myyty yli 60 000 kappaletta, mikä on suuri määrä laulelmamusiikkilevylle. Myös muut Karlssonin levyt ovat menestyneet hyvin ja nousseet levymyyntilistojen kärkeen Ruotsissa. Hän on saanut musiikistaan lukuisia palkintoja ja huomionosoituksia. ==Diskografia== * 2002 – Folk Songs * 2005 – Svarta ballader * 2007 – Visor från vinden * 2009 – Söder om kärleken * 2009 – Det allra bästa 1999–2009 == Aiheesta muualla == Luokka:Ruotsalaiset muusikot Luokka:Vuonna 1975 syntyneet Luokka:Elävät henkilöt
John Evans (tutkimusmatkailija)

John Thomas Evans (1770 Waunfawr, Wales, Yhdistynyt kuningaskunta – 1799 New Orleans, Yhdysvallat) oli walesilainen tutkimusmatkailija, joka teki Missourijoen varhaisen kartan. Evans oli metodistipastorin poika. Hän muutti Lontooseen etsimään töitä 1791. Lontoossa hän oli yhteyksissä walesilaisen kirjallisuuden seuran kanssa. Seuran jäsenet uskoivat, että Pohjois-Amerikassa oli intiaaniheimo, joka oli 1100-luvulla Amerikassa käyneiden walesilaistutkimusmatkailijoiden jälkeläisiä.Danisi, s. 286 Evans kiinnistui Madocin legendasta, ja häntä kannustettiin lähtemään etsimään heimoa Pohjois- Amerikkaan. Kirjallisuuden seura lähetti Evansin Pohjois-Amerikkaan, ja hän saapui Baltimoreen 10. lokakuuta 1792. Evans työskenteli hetken Baltimoressa, kunnes lähti kohti Espanjan Louisianaa maaliskuussa 1793. Hän saapui New Madridiin kaksi kuukautta myöhemmin ja siitä hän jatkoi matkaansa St. Louisiin. Evans oli kuullut James MacKayn johtamasta retkikunnasta, jonka oli tarkoitus tehdä kolmas matka Missourijokea pitkin. Pelko Englannin ja Espanjan välisestä sodasta oli aiheellinen, joten Espanjan siirtokunnan johtajat heittivät Evansin vankilaan, sillä he pelkäsivät walesilaista vakoojana. Hänet vapautettiin kuitenkin pian, ja hänen puolestapuhujiensa joukossa oli myös MacKay. MacKayn retkikunta, jossa Evans oli kakkosmiehenä, lähti St. Louisista elokuun lopussa 1795. He saapuivat nykyisen Nebraskan koillisosiin kolme kuukautta myöhemmin ja pystyttivät sinne linnoituksen. Saman talven aikana MacKay lähetti Evansin tutkimaan Missourijokea ja etsimään joen lähteiltä reittiä Tyynellemerelle. Evansin ryhmä selvisi nykyiseen Pohjois-Dakotaan, jossa se kohtasi kuitenkin vihamielisiä siouxeia, jotka pakottivat ryhmän palaamaan linnoitukseen. Keväällä 1796 Evans aloitti uuden matkan Missourin yläjuoksulle. Syyskuussa hän saapui mandani-intiaanien kylään Pohjois- Dakotassa.Danisi, s. 287 Evans vietti mandanien luona koko talven. Hän ei pystynyt yhdistämään mandanien kieltä kymriin, ja vuonna 1797 Evans lähetti walesilaisseuralla kirjeen, jossa hän kertoi, ettei hänellä ollut todisteita mandanien ja walesilaisten yhteydestä. Evans palasi St. Louisiin toukokuussa 1797. Espanjalaiset palkkasivat hänet maanmittaajaksi Cape Girardeauhun. Evans teki vielä myös yhteistyötä jo aiemmin St. Louisiin palanneen MacKayn kanssa. He piirsivät yhdessä Missourijoen kartan Saint Charlesista mandanien kyliin asti. Lewis ja Clark kantoivat kopiota kartasta kuuluisalla retkellään Tyynellemerelle. Vuonna 1798 Evans matkusti New Orleansiin kuvernööri Manuel Gayoso de Lemosin vieraaksi. Evans sairastui ja kuoli vuonna 1799. == Lähteet == * === Viitteet === Luokka:Brittiläiset tutkimusmatkailijat Luokka:Walesilaiset henkilöt
Double violences urbaines

Double Violences Urbaines on LIM:nin toinen mixtape ja se julkaistiin vuonna 2004. Levyllä vieraili muita rap-artisteja kuten Zeler, Denver, Aty.k, Fantom ja Les Generaux duon muodostavat General Ismaëli ja General Salem.LIM-Double Violences Urbaines Telecharger-Rap Viitattu 23.8.2010 == Kappaleet == # Avertissement # Intro (feat. Aty.k) # LIM feat. Jedo et Sir Doum's # C4 # LIM feat. Afro R # Méchant flic # Anti teshmi (feat. Denver, Midas, Aty.k) # La raifé # Mimoune feat. Riad et Miryame # Aty.k feat Miryame # Nysay # Ennemis d'etat # LIM feat. Dany Dan # Interlude sex # Denver # Seth Gueko # LIM # LIM feat. Zeler # Cartes sur table # Fantom # LIM # Causeur de troubles # LIM feat. Illicite Klan # Synergie # Sky # LIM feat. Kousek et Express # Shmiture # Repose en paix Live (feat. Booba) # Nid d'orties # Outro (Général Ismaëli & Général Salem) ==Lähteet== Luokka:Vuoden 2004 albumit Luokka:LIMin albumit Luokka:Mixtapet